3. ΒΑΣΙΛΙΚΟΝ ΔΙΑΤΑΓΜΑ υπ' αριθ. 427 της 20/25 Ιουν. 1970(ΦΕΚ Α' 140) Περί τεχνολογικής εποπτείας και τεχνολογικού ελέγχου των γεωργικών βιοτεχνικών και βιομηχανικών επιχειρήσεων. Έχοντες υπ' όψιν: 1.Τον Α.Ν. 207/1967 «περί εγκαταστάσεως κλπ. βιομηχανιών, βιοτεχνιών, πάσης φύσεως κλπ.». 2.Τα άρθρ. 16 και 17 του Νόμ. 4035/60 «περί μέτρων επεκτάσεως και βελτιώσεως των δενδροκηπευτικών καλλιεργειών και άλλων τινών διατάξεων» και 3.Την υπ' αριθ. 242/26.3.70 γνωμοδότησιν του Συμβουλίου Επικρατείας, προτάσει των Ημετέρων επί της Γεωργίας και της Βιομηχανίας Υπουργών, απεφασίσαμεν και διατάσσομεν: Άρθρ.1.-1.Οι κατά την παρ. 1 του άρθρ. 4 του παρόντος τεχνικοί υπάλληλοι του Υπουργείου Γεωργίας, οι ασκούντες τον τεχνολογικόν έλεγχον και την εποπτείαν επί των γεωργικών βιομηχανιών και βιοτεχνικών επιχειρήσεων, παρακολουθούν, ελέγχουν και εποπτέυουν: α)Την ποιότητα και καταλληλότητα των προς διαλογήν επεξεργασίαν ή συντήρησιν πρώτων υλών και ετοίμων προϊόντων επί τη βάσει των κατά την σύγχρονον τεχνολογίαν χρησιμοποιουμένων μεθόδων και μηχανολογικών εγκαταστάσεων. β)Την εφαρμογήν των κανόνων τυποποιήσεως, την συσκευασίαν και τας επ' αυτής ενδείξεις του προς διάθεσιν τελικού προϊόντος. 2.Αι ποιοτικαί απαιτήσεις επί των χρησιμοποιουμένων ως ανωτέρω υλών και τελικών προϊόντων, ο τρόπος δειγματοληψίας, αι μέθοδοι ελέγχου, ο κατ' ελάχιστον όριον απαραίτητος μηχανολογικός και βοηθητικός εξοπλισμός εις ό,τι αφορά την επίδρασίν των επί της ποιότητος του τελικού προϊόντος, ως και αι λοιπαί σχετικαί προδιαγραφαί καθορισθήσονται μεταγενεστέρως. Άρθρ.2.-1.Εφ' όσον εκ του ελέγχου διαπιστωθή ότι τα προς επεξεργασίαν φυτικά ή κτηνοτροφικά προϊόντα, εν όλω ή εν μέρει, δεν πληρούν τους όρους τους καθορισθησομένους δια των ειδικών προδιαγραφών, οι ελεγκταί απαγορεύουσι την περαιτέρω επεξεργασίαν τούτων δι' ητιολογημένης πράξεώς των, κοινοποιουμένης προς τον υπέυθυνον της βιομηχανίας ή βιοτεχνίας και την αρμόδιαν περιφερειακήν υπηρεσίαν του Υπουργείου Γεωργίας.           2.Κατά της ως άνω πράξεως ο υπεύθυνος δια την λειτουργίαν της Βιομηχανίας δικαιούται να υποβάλη έγγραφον ένστασιν προς την ως άνω αρμοδίαν περιφερειακήν υπηρεσίαν ή τον ελεγκτήν εντός 48ώρου, αιτούμενος τον επανέλεγχον του προς επεξεργασίαν προϊόντος. 3.Ο ως ανωτέρω επανέλεγχος διενεργείται υπό εποπτών ανωτέρων τεχνικών υπαλλήλων του Υπουργείου Γεωργίας οριζομένων υπό τούτου. Η απόφασις του επόπτου είναι τελεσίδικος. 4.Η τύχη των κριθέντων ως ακαταλλήλων προς επεξεργασίαν αρχικών προϊόντων καθορισθήσεται αναλόγως του είδους τούτων υπό των εκδοθησομένων σχετικών προδιαγραφών. 5.Ο ελεγκτής των γεωργικών βιομηχανιών και βιοτεχνικών εγκαταστάσεων μεθ' έκαστον έλεγχον συντάσσει τριπλότυπον δελτίου επιθεωρήσεως, τύπου καθορισθησομένου υπό του Υπουργείου Γεωργίας, εις το οποίον θα αναγράφωνται αι ητιολογημέναι παρατηρήσεις του, εν σχέσει με την εφαρμογήν των διατάξεων του παρόντος περί του εν γένει ποιοτικού και τεχνολογικού ελέγχου. Εν αντίγραφον του τριπλοτύπου, κοινοποιείται εις τον υπεύθυνον της γεωργικής, βιοτεχνικής ή βιομηχανικής επιχειρήσεως, έτερον δε προς την οικείαν περιφερειακήν υπηρεσίαν του Υπουργείου Γεωργίας. Άρθρ.3.-1.Δια τα τελικά προϊόντα των γεωργικών βιομηχανιών, τα προοριζόμενα δι' εξαγωγήν, δύναται να καθιερούται πιστοποιητικόν ποιότητος, βεβαιούντος περί της παρασκευής του τελικού προϊόντος εις, κατά τας διατάξεις του παρόντος Δ/τος, ελεγχομένας εγκαταστάσεις και περί της ποιοτικής καταλληλότητος αυτού. Το εν λόγω πιστοποιητικόν ποιότητος χορηγείται υπό του αρμοδίου ελεγκτού, εφ' όσον τα τελικά προϊόντα πληρούν τους όρους τους καθορισθησομένους δια των ειδικών προδιαγραφών των προβλεπομένων υπό του άρθρ. 1 του παρόντος. 2.Η εξαγωγή του τελικού προϊόντος δια το οποίον εθεσπίσθη, συμφώνως τη προηγουμένη παραγράφω, πιστοποιητικόν ποιότητος, επιτρέπεται, εφ' όσον μετά της διασαφήσεως κατατίθεται και το εν λόγω πιστοποιητικόν. Άρθρ.4.-1.Ο τεχνολογικός έλεγχος και η εποπτεία επί των γεωργικών βιομηχανικών και βιοτεχνικών εγκαταστάσεων ασκείται υπό τεχνικών μονίμων υπαλλήλων Α' Κατηγορίας του Υπουργείου Γεωργίας, οίτινες ορίζονται κατά περιφερείας δι' αποφάσεων του Υπουργείου Γεωργίας. Ο Υπουργός Γεωργίας, δύναται να εξουσιοδοτήση αρμόδια Ιδρύματα ή Οργανισμούς, εξαρτωμένους εκ του Υπουργείου Γεωργίας προς άσκησιν του τεχνολογικού ελέγχου. 2.Εις ας περιπτώσεις προς χορήγησιν του πιστοποιητικού ποιότητος, του οριζομένου υπό του προηγουμένου άρθρου του παρόντος, απαιτούνται χημικαί αναλύσεις τα υπό των ελεγκτών λαμβανόμενα δείγματα αποστέλλονται εις τα αρμόδια Κρατικά  Εργαστήρια,     βάσει      δε      των        πορισμάτων (Αντί για τη σελ. 372,23(β) Σελ. 372,23(γ) Τεύχος Ι-81 Σελ. 29 Γεωργικές βιομηχανίες 16.Δ.η.2-3 της χημικής αναλύσεως, ο οικείος ελεγκτής χορηγεί ή μη το πιστοποιητικόν ποιότητος, λαμβάνων υπ' όψιν του και τα λοιπά στοιχεία των εκδοθησομένων προδιαγραφών. Εν περιπτώσει απορρίψεως φορτίου τινός προς εξαγωγήν, μετ' ένστασιν του ενδιαφερομένου, διενεργείται επανέλεγχος κατά τα οριζόμενα εν άρθρ. 2 του παρόντος. Άρθρ.5.-1.15 ημέρας τουλάχιστον προ της ενάρξεως των εργασιών γεωργικής τινός βιομηχανίας ή βιοτεχνίας οι υπεύθυνοι ταύτης υποχρεούται να αναφέρουν περί τούτου εις την οικείαν περιφερειακήν υπηρεσίαν του Υπουργείου Γεωργίας. 2.Οι υπεύθυνοι των επιχειρήσεων υποχρεούνται όπως συμμορφούνται προς τας υποδείξεις των εντεταλμένων δια τον έλεγχον οργάνων, προσέτι δε όπως παρέχουν πάσαν διευκόλυνσιν και τα μέσα δια την απρόσκοπον εκτέλεσιν υπ' αυτών των καθηκόντων των, ως και πάσαν χρήσιμον δια τον έλεγχον πληροφορίαν και στοιχείον. Άρθρ.6.-1.Αι γεωργικαί βιομηχανικαί ή βιοτεχνικαί εγκαταστάσεις δέον να διαθέτουν: α)Εμβαδόν ανταποκρινόμενον προς την έκτασιν των εργασιών των, ίνα αι διάφοροι εργασίαι εκτελούνται ανέτως. β)Επαρκείς ποσότητος ύδατος, τόσον δια την επεξεργασίαν όσον και δια την καθαριότητα των κτιριακών και μηχανολογικών εγκαταστάσεων σκευών κλπ. Το χρησιμοποιούμενο ύδωρ δέον να είναι πόσιμον και να προέρχεται εξ υδραγωγείου πόλεως ή εξ οιασδήποτε άλλης ηλεγμένης πηγής. γ)Επαρκή φυσικόν αερισμόν και φωτισμόν ενισχυμένον εν περιπτώσει ανεπαρκείας δια τεχνικών μέσων. δ)Κατάλληλον αποχετευτικόν δίκτυον. ε)Δάπεδα και τοίχους, δυναμένους να καθαρίζωνται ευχερώς, ως και οροφήν υδατοστεγή. ς)Αναλόγους προς το εργατικόν προσωπικόν συγχρονισμένου τύπου χώρους υγιεινής, οίτινες δέον να ευρίσκωνται μακράν των κυρίων χώρων επεξεργασίας. ζ)Χώρον εστιάσεως των εργατών και αποδυτήρια ανάλογα προς τον αριθμόν αυτών. η)Επαρκείς καταλλήλους χώρους δια την ασφαλή εναποθήκευσιν και συντήρησιν, τόσον των προς επεξεργασίαν φυτικών ή κτηνοτροφικών προϊόντων, όσον και των τελικώς παραγομένων. 2.Προς τήρησιν συνθηκών καθαριότητος και εκ μέρους του εργατικού προσωπικού εις τας εγκαταστάσεις εκάστης επιχειρήσεως, δέον να υπάρχη η ενδεδειγμένη υδραυλική εγκατάστασις, ως και επαρκή μέσα καθαριότητος. Σελ. 372,24(γ) Τεύχος Ι-81 Σελ. 30 Οι εργάται οίτινες έρχονται εις άμεσον επαφήν με τα επεξεργαζόμενα βρώσιμα προϊόντα, δέον να φέρουν καθαρούς επενδύτας και καλύμματα εις την κεφαλήν. 3.Πάντα τα διαμερίσματα των εργοστασίων ως και ο περιβάλλων αυτά χώρος δέον να τηρώνται απολύτως καθαρά. Άρθρ.7.-1.Γεωργικαί Βιομηχανίαι ή Βιοτεχνίαι μη συμμορφούμεναι προς τας διατάξεις του παρόντος στερούνται της χορηγηθείσης αδείας λειτουργίας, τηρουμένης της διαδικασίας της προβλεπομένης υπό της παρ. 7 του άρθρ. 16 του Νόμ. 4035/1960. 2.Δια της ιδίας ως άνω διαδικασίας διακόπτεται και η λειτουργία των γεωργικών βιομηχανιών ή βιοτεχνιών εκείνων, αίτινες εκ του Νόμου δεν υποχρεούνται να έχωσιν άδειαν λειτουργίας. 3.Αι εφ' εξής κατά πρώτον λειτουργούσαι γεωργικαί βιομηχανικαί ή βιοτεχνικαί εγκαταστάσεις υποχρεούνται όπως προ της λειτουργίας των υποβάλωσιν εις την οικείαν περιφερειακήν υπηρεσίαν του Υπουργείου Γεωργίας την προβλεπομένην υπό του άρθρ. 16 παρ. 3 του Νόμ. 4035/60 δήλωσιν. Άρθρ.8.-1.Η μη τήρησις των διατάξεων του παρόντος αποτελεί παράβασιν τιμωρουμένην δια των προβλεπομένων υπό των Νόμ. 4035/60 και 3999/59 κυρώσεων. 2.Αι γεωργικαί βιομηχανίαι ή βιοτεχνίαι, αίτινες δεν συμμορφούνται αποδεδειγμένως προς τας υποδείξεις των ελεγκτών δια την βελτίωσιν των εγκαταστάσεών των, των μεθόδων διαλογής, επεξεργασίας και συντηρήσεως, εκτός των εν τη προηγουμένη παραγάφω κυρώσεων, αποκλείονται των τυχόν παρεχομένων οικονομικών διευκολύνσεων και προστατευτικών μέτρων αναπτύξεώς των. 3.Οι δυνάμει του παρόντος ασκούντες τον τεχνολογικόν έλεγχον και εποπτείαν επί των γεωργικών βιομηχανιών και βιοτεχνιών, λαμβάνοντες τυχόν γνώσιν, λόγω της υπηρεσιακής των ιδιότητος, τεχνολογικού, εμπορικού, συναλλάγματος και του εν γένει επαγγελματικού μυστικού υποχρεούνται όπως τηρώσι το απόρρητον τούτου. Εν εναντία περιπτώσει υπόκεινται εις πειθαρχικόν έλεγχον ασκούμενον κατά τας διατάξεις του Νόμ. 1811/51 «περί Κώδικος καταστάσεως δημοσίων υπαλλήλων». 4.Εις τους Ημετέρους επί της Γεωργίας και της Βιομηχανίας Υπουργούς, ανατίθεμεν την δημοσίευσιν και εκτέλεσιν του παρόντος Δ/τος. 16.Δ.η.3 Γεωργικές βιομηχανίες 